**Πράξη Νομοθ. Περιεχομένου (ΦΕΚ 145/30.09.2019 τεύχος Α’)**

**Άρθρο έκτο**   
**Παράταση υποβολής αίτησης ρύθμισης βεβαιωμένων οφειλών σε δήμους**   
  
1. Το πρώτο εδάφιο της παραγράφου 1 του άρθρου 110 του ν. 4611/2019 (Α’ 73), αντικαθίσταται ως εξής:  
«1. Οφειλές προς τους Δήμους και τα νομικά τους πρόσωπα, που έχουν βεβαιωθεί ή θα βεβαιωθούν έως 29.11.2019, μπορεί, ύστερα από αίτηση του οφειλέτη προς την αρμόδια για την είσπραξή τους υπηρεσία του οικείου δήμου ή του νομικού του προσώπου, να ρυθμίζονται και να καταβάλλονται με απαλλαγή κατά ποσοστό από τις κατά ΚΕΔΕ προσαυξήσεις και τόκους εκπρόθεσμης καταβολής, καθώς και από τα πρόστιμα λόγω εκπρόθεσμης υποβολής ή μη υποβολής ή ανακριβούς δήλωσης ή λόγω μη καταβολής τέλους, ως εξής:».  
2. Το άρθρο 111 του ν. 4611/2019 (Α’ 73), αντικαθίσταται, ως εξής:  
«Άρθρο 111  
Προθεσμία υποβολής αίτησης  
Η αίτηση του οφειλέτη για την υπαγωγή στη ρύθμιση υποβάλλεται έως 31.12.2019.».